Spoštovane gospe in gospodje poslanci! Prosil bi za nekoliko miru. Obveščam vas, da [[...]]Lahko prosim za pozor? Obveščam vas, da zaradi priprave določenega materiala, predvsem zakonodajno-pravne službe o predvidenem dnevnem redu izredne seje oziroma nadaljevanju te seje, bo nadaljevanje oziroma začetek te seje ob 17. uri. Hvala lepa.
Spoštovane poslanke in spoštovani poslanci! Nadaljujemo 15. izredno sejo državnega zbora. Najprej vas obveščam, da je skupina državljanov, prvopodpisani Zmago Jelinčič Plemeniti, danes do 12.00 ure vložila spremenjeno pobudo za razpis predhodnega zakonodajnega referenduma, podprto z več kot 1.000 podpisi državljank in državljanov. Ker je po mnenju zakonodajno-pravne službe referendumska pobuda ustavno sporna, predlagam, da v skladu z razlago prvega odstavka 64. člena poslovnika državnega zbora državni zbor razpravlja in glasuje o predlogu zahteve za ustavno presojo pobude na ustavnem sodišču. Prosim, da se odbor za zdravje sestane ob 17.15 uri v sobi 212, obravnava predlog zahteve in pripravi poročilo za državni zbor. S tem prekinjam sejo, ki jo bomo nadaljevali ob 18.00 uri. Hvala lepa.
Spoštovane poslanke, spoštovani poslanci, glede na to, da odbor še ni pripravil poročila, vas prosim za razumevanje in sejo bomo nadaljevali ob 19.00 uri.
Ponovno se opravičujem, nerodno mi je, ampak odbor še ni končal razprave, torej še vedno ne moremo nadaljevati s sejo. Obvestili vas bomo v poslanske skupine, kdaj bomo nadaljevali. Predvidoma bomo poslanske skupine obvestili 1O minut pred nadaljevanjem.